rejauldu/bengali-wikipedia huggingface dataset:
থাম্ব শিক্ষায়তনিক প্রকাশনায়, উত্তরমুদ্রণ হচ্ছে কোনো গবেষণা সাময়িকী নিবন্ধের একটি ডিজিটাল খসড়া যা সমৃদ্ধশালী বা সমকক্ষ পর্যালোচনা করা হয়েছে। সমকক্ষ পর্যালোচনার আগে একটি ডিজিটাল খসড়াকে প্রাকমুদ্রণ বলা হয়। যৌথভাবে উত্তরমুদ্রণ এবং প্রাকমুদ্রণকে বৈদ্যুতিন-মুদ্রণ বা ইলেকট্রনিক-মুদ্রণ বা ই-মুদ্রণ বলে।  ক্রসরেফ পরিভাষায় প্রকাশিত, লেখকের মূল সংস্করণ থেকে শুরু করে গ্রহণযোগ্য সংস্করণের পূর্বে যে কোনো খসড়া হল একটি প্রাকমুদ্রণ, অপরপক্ষে পরবর্তী গ্রহণযোগ্য সংস্করণ থেকে যে কোনো রেকর্ড বা নির্দিষ্ট কাজের সংস্করণ সহ খসড়া হল একটি উত্তরমুদ্রণ।  উন্মুক্ত সংরক্ষণাগার উদ্যোগ বা ওপেন আর্কাইভ ইনিশিয়েটিভ প্রবর্তনের পর, প্রাকমুদ্রণ ও উত্তরমুদ্রণগুলো প্রাতিষ্ঠানিক সংগ্রহস্থলে জমা দেওয়া হয়েছে। যা আন্তঃব্যবহারযোগ্য কারণ তারা মেটাউপাত্ত সংরক্ষণ করার জন্য মেটাডেটা সংগ্রহের জন্য উন্মুক্ত সংরক্ষণাগার উদ্যোগ প্রোটোকল-এর সাথে সম্মতিযুক্ত।  অনলাইনে গবেষণা নিখরচায় প্রবেশযোগ্য করার জন্য মূলত ইপ্রিন্ট উন্মুক্ত প্রবেশাধিকার উদ্যোগের কেন্দ্রবিন্দুতে রয়েছে। ইপ্রিন্টগুলি প্রথমে স্বেচ্ছাচারিত ওয়েবসাইটগুলিতে জমা দেওয়া বা স্ব-সংরক্ষণাগারভুক্ত করা হত এবং তারপরে সাইটসিয়ার-এর (এবং সম্প্রতি গুগল স্কলার) মতো ভার্চুয়াল সংরক্ষণাগার দ্বারা সংগ্রহ করা হয়েছিল, বা সেগুলি আর্কাইভ(arXiv.org) বা পাবমেড সেন্ট্রালের মতো কেন্দ্রীয় অনুশাসনীয় সংরক্ষণাগারগুলিতে জমা করা হয়েছিল।   তথ্যসূত্র   বিষয়শ্রেণী:উচ্চশিক্ষায়তনিক প্রকাশনা বিষয়শ্রেণী:উন্মুক্ত প্রবেশাধিকার (প্রকাশন)
thumb|350px|প্রথম ক্রুসেডের সময় জেরুজালেমে হামলার দৃশ্য চিত্রকলায় যেভাবে ফুটে উঠেছে প্রথম ক্রুসেড শুরু হয় ১০৯৫ সালে। পোপ আরবান ২ দ্বৈত উদ্দেশ্যে এই ক্রুসেড শুরু করেন, ঐশ্বরিক শহর জেরুজালেমকে মুসলমানদের কাছে থেকে দখল করা এবং এ পবিত্র ভূমিতে খ্রিস্টান শাসন প্রতিষ্ঠা করা।  ইউরোপের বিভিন্ন অঞ্চল হতে মোট চারটি দল ক্রুসেডার্সদের পক্ষ থেকে গঠন করা হয়, এই দল গুলোর নেতৃত্বে ছিলেন রেয়মন্ড, গডফ্রে, হুগ, এবং বহেমন্ড। বাইজেন্টাইনদের উদ্দেশ্যে এই দল গুলো যাত্রা শুরু করে ১০৯৬ সালে।  এছাড়াও ক্রুসেডার্সদের আরো একটি দল গঠিত হয়ে ছিলো পিটারের নেতৃত্বে যাতে ছিলো নাইট এবং জনসাধারন এই দলের নামকরণ করা হয়েছিল "পিপল'স ক্রুসেড"।  মুসলিম এবং ক্রুসেডস দের প্রথম মুখ্য সংঘর্ষে তুর্কিশ বাহিনী ক্রুসেডস দের একটি বাহিনী (পিপল'স ক্রুসেড) কে পরাজিত করে।  ১০৯৭ সালের "মে" মাসে ক্রুসেডারস এবং বাইজেন্টাইন বাহিনী সমুহ একত্রে "নাইসিয়া" (বর্তমানে ইজনিক,তুর্কি) এবং "সেলজুক" আক্রমণ করে।  জুন মাসের শেষের দিকে বাইজেন্টাইন এবং ক্রুসেডাররা উক্ত শহরগুলোর উপর বিজয় লাভ করে এবং পরবর্তিতে ১০৯৯ সালের জুলাই মাসের মধ্যভাগে জেরুজালেমের গভর্নর চাপের মুখে অত্মসমর্পন করেন এবং এভাবেই প্রথম ক্রুসেডে মুসলিমদের উপর বিজয় লাভ করে। thumb|450px|মানচিত্রে প্রথম ক্রুসেড  আরও পড়ুন   দ্বিতীয় ক্রুসেড তৃতীয় ক্রুসেড চতুর্থ ক্রুসেড পঞ্চম ক্রুসেড ষষ্ঠ ক্রুসেড সপ্তম ক্রুসেড অষ্টম ক্রুসেড নবম ক্রুসেড   তথ্যসূত্র   বিষয়শ্রেণী:প্রথম ক্রুসেড বিষয়শ্রেণী:ইসলামের ইতিহাস বিষয়শ্রেণী:সাম্প্রদায়িক সংঘর্ষ বিষয়শ্রেণী:আর্মেনিয়া জড়িত যুদ্ধ বিষয়শ্রেণী:১১শ শতাব্দীর ক্রুসেড বিষয়শ্রেণী:ফ্রান্স জড়িত যুদ্ধ বিষয়শ্রেণী:বাইজেন্টাইন সাম্রাজ্যের যুদ্ধ বিষয়শ্রেণী:১০৯০-এর দশকে ইউরোপ
থাম্ব|একজন মহিলা আর্টিস্টিক জিমন্যাস্টিকস করছেন আর্টিস্টিক জিমন্যাস্টিকস শারীরিক কলা-কৌশল প্রদর্শনের ক্রীড়া জিমন্যাস্টিকসের একটি বিভাগ। এতে জিমন্যাস্টগণ ৩০ থেকে ৯০ সেকেন্ডের মধ্যে স্বল্পকালীন সময়ে তাদের ক্রীড়াশৈলী প্রদর্শন করে থাকেন। এ ক্রীড়া বিষয়ে যে প্রতিযোগী অংশগ্রহণ করে থাকেন, তিনি আর্টিস্টিক জিমন্যাস্ট নামে সর্বসমক্ষে পরিচিতি লাভ করেন। ফেদারেশিও ইন্টারনেশিওনাল দ্য জিমন্যাস্টিক (ফিগ/এফআইজি) সংস্থা কর্তৃক এ ক্রীড়াটি পরিচালিত হয়। আন্তর্জাতিক পর্যায়ের বৃহৎ প্রতিযোগিতায় সংস্থাটি পয়েন্ট নির্ধারণ ও নিয়ম-কানুন প্রণয়ন করে থাকে। নির্দিষ্ট দেশে জিমন্যাস্টিকস ক্রীড়া জাতীয় সংস্থা কর্তৃক নিয়ন্ত্রিত হয়। গ্রেট ব্রিটেনে বিএজিএ এবং মার্কিন যুক্তরাষ্ট্রে ইউএসএ জিমন্যাস্টিকস এর উদাহরণ। আর্টিস্টিক জিমন্যাস্টিকস গ্রীষ্মকালীন অলিম্পিকে ব্যাপক দর্শকনন্দিত ক্রীড়া হিসেবে পরিচিতি পেয়েছে।   ইতিহাস  হোমার, এরিস্টটল এবং প্লেটো’র ন্যায় বিখ্যাত লেখকগণ জিমন্যাস্টিকসের প্রয়োজনীয়তার কথা তুলে ধরেছেন। এতে সাঁতার, দৌঁড়, কুস্তি, মুষ্টিযুদ্ধ ইত্যাদি ক্রীড়াগুলো অন্তর্ভুক্ত ছিল; যা পরবর্তীকালে পৃথক ক্রীড়া হিসেবে আবির্ভূত হয়। এছাড়াও এটি সামরিক প্রশিক্ষণে ব্যবহৃত হতো। ঊনবিংশ শতকের শুরুতে জার্মানি ও বোহেমিয়ায় বর্তমানরূপে প্রচলিত জিমন্যাস্টিকস এক সময় সামরিক বাহিনীতে প্রচলিত ফ্রি স্টাইলে ব্যবহৃত ক্রীড়াটিকে পৃথক করতে একই সময়ে আর্টিস্টিক জিমন্যাস্টিকস ক্রীড়া বিষয়ের প্রবর্তন করা হয়। জিমন্যাস্টিকসের জনক হিসেবে পরিচিত জার্মান শিক্ষাবিদ ফ্রেদরিখ লাদিগ জন হরাইজন্টাল বার ও প্যারালাল বারসহ অনেকগুলো অ্যাপারেটাস উদ্ভাবন করেছিলেন, যা অদ্যাবধি ব্যবহার করা হচ্ছে। টার্নভেরেইন ও সোকোল প্রথমদিককার দুইটি জিমন্যাস্টিকস ক্লাবের মর্যাদা পেয়েছে।   আন্তর্জাতিক জিমন্যাস্টিকস ফেডারেশন  ১৮৮১ সালে আন্তর্জাতিক জিমন্যাস্টিকস ফেডারেশন প্রতিষ্ঠিত হয়। তারপর থেকেই আন্তর্জাতিক পর্যায়ে জিমন্যাস্টিকসের সর্বোচ্চ ক্রীড়া পরিচালনাকারী সংস্থা হিসেবে দায়িত্ব পালন করছে। ১৯২১ সাল পর্যন্ত কেবলমাত্র তিনটি দেশ এর সদস্য ছিল ও তখন একে ইউরোপীয়ান জিমন্যাস্টিকস ফেডারেশন নামে পরিচিত ছিল। ইউরোপ বহির্ভূত দেশ ফেডারেশনে অন্তর্ভুক্ত হলে এর পূণঃর্গঠন অবশ্যম্ভাবী হয়ে পড়ে ও বর্তমানে এসে দাঁড়ায়। ১৮৯৬ সালের গ্রীষ্মকালীন অলিম্পিকে জিমন্যাস্টিকস অন্তর্ভুক্ত হয়। কিন্তু ১৯২৮ সালের পূর্ব পর্যন্ত অলিম্পিকের আসরে মহিলাদের অংশগ্রহণ ছিল না। ১৯০৩ সাল থেকে প্রবর্তিত বিশ্ব চ্যাম্পিয়নশীপে পুরুষদের অংশগ্রহণ ১৯৩৪ সাল পর্যন্ত ছিল। এরপর থেকে মহিলা ও পুরুষ বিভাগের দুইটি শাখায় বিভাজন ঘটানো হয়।  ১৯২৮ সালে অলিম্পিকে মহিলাদের আর্টিস্টিক জিমন্যাস্টিকস ক্রীড়াবিষয় অন্তর্ভুক্ত হয়। ১৯৫০ সালে বিশ্ব জিমন্যাস্টিকস চ্যাম্পিয়নশীপের দ্বাদশ আসরে মহিলা আর্টিস্টিক জিমন্যাস্টিকস যুক্ত হয়। দলগত প্রতিযোগিতা, অল-এরাউন্ড ও অ্যাপারেটাস মূল খেলার মর্যাদা পায়। ১৯৫২ সালে হেলসিঙ্কিতে অনুষ্ঠিত গ্রীষ্মকালীন অলিম্পিকে আর্টিস্টিক জিমন্যাস্টিকস যুক্ত হয় ও অদ্যাবধি সংযুক্ত আছে।   তথ্যসূত্র    আরও দেখুন   জিমন্যাস্টিকস  শাইক সিজার    বিষয়শ্রেণী:জিমন্যাস্টিকস বিষয়শ্রেণী:গ্রীষ্মকালীন অলিম্পিকের ক্রীড়াবিষয়
জেরাল্ড সুফরিন একজন মার্কিন ইউরোলজিস্ট। তিনি বাফেলো স্কুল অফ মেডিসিন অ্যান্ড বায়োমেডিকেল সায়েন্সেস ইউনিভার্সিটির ইউরোলজি বিভাগের একজন অধ্যাপক। তিনি ১৫ এপ্রিল, ২০১৫ থেকে ১৪ এপ্রিল, ২০১৬ পর্যন্ত আমেরিকান অ্যাসোসিয়েশন অফ জেনিটোরিনারি সার্জনদের সভাপতি ছিলেন। ২০১৭ সালে, তিনি আমেরিকান ইউরোলজিক্যাল অ্যাসোসিয়েশন থেকে আজীবন সম্মাননা পুরস্কার পান। তিনি ক্যারোলিন সুফরিনের পিতা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:মার্কিন মূত্ররোগ বিশেষজ্ঞ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাফেলো বিশ্ববিদ্যালয়ের শিক্ষক
ক্রান্তীয় নিম্নচাপ (≤৩৮ মাইল প্রতি ঘণ্টা, ≤৬২ কিমি/ঘণ্টা)  ক্রান্তীয় ঝড় (৩৯–৭৩ মাইল প্রতি ঘণ্টা, ৬৩–১১৮ কিমি/ঘণ্টা)  শ্রেণী ১ (৭৪–৯৫ মাইল প্রতি ঘণ্টা, ১১৯–১৫৩ কিমি/ঘণ্টা)  শ্রেণী ২ (৯৬–১১০ মাইল প্রতি ঘণ্টা, ১৫৪–১৭৭ কিমি/ঘণ্টা)  শ্রেণী ৩ (১১১–১২৯ মাইল প্রতি ঘণ্টা, ১৭৮–২০৮ কিমি/ঘণ্টা)  শ্রেণী ৪ (১৩০–১৫৬ মাইল প্রতি ঘণ্টা, ২০৯–২৫১ কিমি/ঘণ্টা)  শ্রেণী ৫ (≥১৫৭ মাইল প্রতি ঘণ্টা, ≥২৫২ কিমি/ঘণ্টা)  অজানা 18px|alt=●|link= ক্রান্তীয় ঘূর্ণিঝড় 18px|alt=■|link= উপ-ক্রান্তীয় ঘূর্ণিঝড় 18px|alt=▲|link= অ-ক্রান্তীয় ঘূর্ণিঝড় / ছোট নিম্নচাপ/ ক্রান্তীয় গোলযোগ / মৌসুমী নিম্নচাপ
পূজা পাল বহুজন সমাজ পার্টির একজন ভারতীয় রাজনীতিবিদ। তিনি পূর্ববর্তী এলাহাবাদ পশ্চিমের বিধায়ক রাজু পালের স্ত্রী, যাকে ২০০৪ সালের নির্বাচনে মোহাম্মদ আশরাফকে পরাজিত করার পর প্রকাশ্য দিবালোকে গুলি করে হত্যা করা হয়েছিল।  এরপরে, হত্যার প্রধান আসামি মোহাম্মদ আশরাফ  এমএলএ হন। তবে ২০০৭ উত্তর প্রদেশ বিধানসভা নির্বাচনে আশরাফ পূজা পালের কাছে পরাজিত হন।  পূজা পাল রাজু পাল হত্যার সিবিআই তদন্তের জন্য আবেদনও করেছেন ।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০০৭-২০১২ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:১৯৭৯-এ জন্ম বিষয়শ্রেণী:এলাহাবাদের রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
পোমাক মুসলিম (; ; ) হল বুলগেরিয়া, উত্তরপূর্ব গ্রীস ও উত্তর-পশ্চিম তুরস্কে বসবাসরত বুলগেরিয় স্লাভিক ভাষী মুসলিম সম্প্রদায়৷ বুলগেরিয়ায় বুলগেরিয় মুসলিম নামে স্বীকৃতি রয়েছে৷  এ শব্দটি বিস্তৃত অর্থে উত্তর ম্যাসিডোনিয়া ও আলবেনিয়া এর স্লাভিক ভাষী যে কোন মুসলিমকেও বোঝায়৷   তারা বুলগেরিয় ভাষার বিভিন্ন উপভাষায় কথা বলে থাকে যা তুরস্ক এবং গ্রীসে পোমাক ভাষা হিসেবে পরিচিত৷ তুরস্ক ও গ্রিসের পোমাক সম্প্রদায় তুর্কি এবং গ্রিক ভাষায় দক্ষ হলেও তুরস্কে তাদের তুর্কি ভাষাকে প্রধান ভাষা হিসেবে গ্রহণের প্রবণতা বেড়েছে৷  THE POMAKS, Report – Greek Helsinki MonitorThe World Directory of Minorities and Indigenous Peoples   নামের স্বীকৃতি না থাকলেও দক্ষিণ পূর্ব স্লাভিক মুসলিমদের জন্য পোমাক শব্দটি ব্যবহৃত হয়৷কিন্তু গ্রিস এবং তুরস্কে আলাদা জাতিসত্তার নিবন্ধন কয়েক দশক ধরে বাতিল রয়েছে. অনেক মুসলিম বুলগেরিয় মুসলিম,বলকান মুসলিম, জাতিগত মুসলিম, তুর্কি মুসলিম সহ অন্যান্য পরিচয় গ্রহণ করেছেন৷Muslim identity and the Balkan State; Hugh Poulton, Suha Taji-Farouki; 1997, p. 102Interview With Mr. Damjan Iskrenov* and Mr. Shikir Bujukov* from the Village of Kochan – Pomaks from Chech, Western Rodop Mountains (Pirin Part of Macedonia), R. of Bulgaria Помаците искат да бъдат признати като етносHistories and Identities: Nation-state and Minority Discourses. The Case of the Bulgarian Pomaks . Ulf Brunnbauer, University of Graz   আরও দেখুন   রোমা মুসলিম  গ্রীক মুসলিম   তথ্যসূত্র   বিষয়শ্রেণী:গ্রিসের জাতিগোষ্ঠী বিষয়শ্রেণী:বুলগেরিয়ার জাতিগোষ্ঠী বিষয়শ্রেণী:তুরস্কের জাতিগোষ্ঠী বিষয়শ্রেণী:উপ-নৃগোষ্ঠী বিষয়শ্রেণী:জাতিগত-ধর্মীয় গোষ্ঠী
জন থর্নেল (জন্ম ২২ এপ্রিল ১৯৮৫) একজন অস্ট্রেলীয় দীর্ঘ লম্পবিদ।  তিনি সিডনিতে জন্মগ্রহণ করেন। তিনি ২০০১ বিশ্ব যুব চ্যাম্পিয়নশিপে একাদশ, ২০০২ বিশ্ব জুনিয়র চ্যাম্পিয়নশিপে ষষ্ঠ, ২০০৪ বিশ্ব জুনিয়র চ্যাম্পিয়নশিপে ব্রোঞ্জ পদক জিতেন এবং ২০০৬ কমনওয়েলথ গেমসে পঞ্চম স্থান অধিকার করেন।  তার ব্যক্তিগত সেরা লাফ ৮.০৮ মিটার, যা ২০০৬ সালের জানুয়ারিতে ক্যানবেরায় দিয়েছিলেন।   তথ্যসূত্র   বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় পুরুষ দীর্ঘ লম্ফবিদ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:নিউ সাউথ ওয়েলসের পুরুষ ক্রীড়াবিদ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
নীল মসজিদ, যা হযরত আলীর মাজার নামেও পরিচিত, হচ্ছে আফগানিস্তানের উত্তর বালখ প্রদেশের মাজার-ই-শরিফের কেন্দ্রে অবস্থিত একটি মসজিদ।  এই স্থানে অনেক তীর্থযাত্রী বার্ষিক নওরোজ (পার্সিয়ান নববর্ষ) উদ্‌যাপন করে। বার্ষিক জাহেন্দা বালা অনুষ্ঠানে হযরত আলীর সম্মানে একটি পবিত্র পতাকা উত্তোলন করা হয়। নতুন বছরে ভালো ভাগ্য লাভের জন্য অনেকে পতাকাটি স্পর্শ করে। ইতিহাস সেলজুক রাজবংশের সুলতান আহমেদ সানজার এই স্থানে এই পর্যন্ত জানা প্রথম মাজারটি নির্মাণ করেছিলেন। এটি প্রায় ১২২০ সালের দিকে চেঙ্গিস খান আক্রমণ করার সময়  ধ্বংস করা বা মাটির বাঁধের আড়ালে লুকিয়ে রাখা হয়। পঞ্চদশ শতাব্দীতে তৈমুরি সুলতান হুসেন বায়কারাহ মির্জা এখানে বর্তমান নীল মসজিদটি নির্মাণ করেছিলেন। এটি এখন পর্যন্ত মাজার-ই-শরীফের সবচেয়ে গুরুত্বপূর্ণ নিদর্শন এবং ধারণা করা হয় যে শহরের নামের (নোবেল মাজার, হজরত-ই-আলী শরীফের কবর) উৎস এই মাজার থেকে।  ১৯১০-এর দশকের একটি নকশায় দেখা যায় যে মসজিদে এর আগে একটি ছোট প্রাচীরের প্রান্ত ছিল, যা পরে পার্কের জায়াগা তৈরি করার জন্য ভেঙে ফেলা হয়। যদিও সেটার দ্বারগুলো এখনও মাজারের প্রবেশপথ হিসাবে ব্যবহার করা হয়।  কয়েক বছর ধরে আফগান রাজনৈতিক এবং ধর্মীয় নেতাদের বিভিন্ন আকারের সমাধিগুলো যুক্ত হচ্ছে। যা বর্তমানে মাজারের আকৃতির পরিবর্তন করছে। এর মধ্যে রয়েছে আমির দোস্ত মুহাম্মদ খান, ওয়াজির আকবর খানের বর্গক্ষেত্র গম্বুজযুক্ত সমাধি এবং আমির শের আলী ও তার পরিবারের জন্য অনুরূপ কাঠামো।  স্থানীয় এক জনশ্রুতি অনুসারে, আলীকে হজরত আলীর মাজারে দাফন করা হয়েছে। শত্রুরা তার লাশকে অপমান করা থেকে রক্ষা করার জন্য আলীকে এখানে একটি সাদা উট নিয়ে এসেছিল বলে জানা যায়। তবে বেশিরভাগ মুসলিমই ধারণা করেন যে আলীকে ইরাকের নাজাফের ইমাম আলী মসজিদে কবর দেওয়া হয়েছে। আলীর কবর বলে খবর প্রচারণাটা ইসলামী সাম্রাজ্যে সমাধিটি সুরক্ষিত ও সম্মানিত করা হবে নিশ্চিতকরণের জন্য একটি কল্পকাহিনী হতে পারে।  চিত্রসংগ্রহ  আরও দেখুন  আফগানিস্তানের মসজিদের তালিকা  আফগানিস্তানে নওরোজ তথ্যসূত্র  বিষয়শ্রেণী:আফগানিস্তানের মসজিদ বিষয়শ্রেণী:আফগানিস্তানের মাজার
কাঁটা বাংলাদেশের ঐতিহাসিক পটভূমিতে নির্মাণাধীন চলচ্চিত্র। বাংলাদেশ সরকারের অনুদানে কথা সাহিত্যিক শহীদুল জহিরের কাঁটা গল্প অবলম্বনে চলচ্চিত্রটির চিত্রনাট্য রচনা ও পরিচালনা করছেন টোকন ঠাকুর। পুরনো ঢাকার একটি বাড়ির প্রাচীন কুয়াকে ঘিরে ষাট, সত্তর ও নব্বই দশকের প্রেক্ষাপটে ছবিটি নির্মিত হচ্ছে। এর মুখ্য ভূমিকায় অভিনয় করেছেন অনিমেষ আইচ, তৃপ্তি রানী, শ্রীমন্ত বসু, চিন্ময়ী গুপ্ত, সোহেল তৌফিক, তিস্তা নদী, মৌ মিতা, আজিজ ব্যাপারী, এস এম মহসিন, প্রমুখ। এটি টোকন ঠাকুর নির্মিত দ্বিতীয় পূর্ণদৈর্ঘ্য চলচ্চিত্র। ২০১৪ হতে ২০২০ পর্যন্ত বিভিন্ন সময়ে ধাপে ধাপে চলচ্চিত্রটির চিত্রগ্রহণ ও নির্মাণকাজ চলে। ২০২০ সালের এপ্রিলে মুক্তির জন্য পরিকল্পিত চলচ্চিত্রটি মুক্তির অপেক্ষাধীন আছে।  চলচ্চিত্রটি নির্মাণ সময়ের সরকারী সময়সীমা অতিক্রমের কারণে নির্মাতাকে কারণ দর্শানোর নোটিশ দেয়া হয় ক্ষেপণের কারণে নির্মাতাকে গ্রেফতার করা হয়।    গল্পসূত্র  ১৯৬৪ সালের পুরান ঢাকার এক বাড়ির বাসিন্দা সুবোধ ও স্বপ্না। ১৯৬৪ সালের দাঙ্গায় দুইজনকে সেই বাড়ির কুয়াতে ডুবিয়ে মারা হয়। কালচক্রে ১৯৭১ সালের মুক্তিযুদ্ধের সময়ও একই ঘটনার পুনরাবৃত্তি ঘটে নতুন সুবোধ-স্বপ্নার জীবনে। দীর্ঘ বিরতির পর ১৯৯০ সালে বাবরি মসজিদ ভাঙার জের ধরে ওই বাড়িতে আবারও একই ঘটনা ঘটে। একই ঘটনায় ক্ষুব্ধ মহল্লাবাসী কুয়াটি ভেঙে দিতে আসে।   কুশীলব    নির্মাণ    প্রাক-নির্মাণ  চলচ্চিত্রটি ২০১২-১৩ অর্থবছরে বাংলাদেশ সরকারের অনুদান পায়। এই চলচ্চিত্রের চিত্রগ্রহণ শুরুর পূর্বে তিন বছর ছয় মাস ধরে নতুন শিল্পীর খোঁজ, স্থান নির্বাচন, পোশাক পরিকল্পনা করা হয়। শহীদুল জহিরের মূলগল্প হতে চূড়ান্ত চিত্রনাট্য লিখতে গিয়ে পরিচালক টোকন ঠাকুর ২৬ বার সম্পাদনা করেন। সেট নির্মাণের ক্ষেত্রে ১৯৬৪ সাল হতে ১৯৮৯ সালের বাংলা ছায়াছবির প্রায় ৪০টি পোস্টার নতুন করে ছাপানো হয়। এছাড়াও প্রায় ২৫০ জন মঞ্চনাটকের অভিনয় শিল্পী চিত্রনাট্যের ভিত্তিতে ছয় মাস অনুশীলন করেন।   চিত্রগ্রহণ  ২০১৪ সালের ৩ জানুয়ারি থেকে প্রাথমিক চিত্রায়ণ শুরু হয়, বিরতি দিয়ে পুনরায় ২০১৭ সালের সেপ্টেম্বর হতে চলচ্চিত্রটির মুখ্য চিত্রগ্রহণ শুরু হয়। চলচ্চিত্রটির আশি ভাগ চিত্রগ্রহণ করা হয়েছে ঢাকার নারিন্দায় ৩৬ নম্বর ভূতের গলিতে অবস্থিত প্রখ্যাত সওগাত পত্রিকার সম্পাদক মোহাম্মদ নাসিরউদ্দীনের বাড়িতে। বাকী বিশ ভাগ চিত্রগ্রহণ সম্পন্ন হয় পুরান ঢাকার সূত্রাপুর, ফরিদাবাদ পানামনগরী, বিরুলিয়া, ধামরাই, কুষ্টিয়া,মুন্সীগঞ্জ ও নরসিংদীতে। ২০২০ সালের ১১ জানুয়ারি চিত্রগ্রহণ সম্পন্ন হয়।   সঙ্গীত  চলচ্চিত্রটির নেপথ্যে প্রভাতী সংগীত, ভজন, ধামাইল, রবীন্দ্রসংগীত, নজরুলসংগীতসহ মোট ০৯ টি গান ব্যবহার করা হয়েছে   মুক্তি  চলচ্চিত্রটি ২০২০ সালের এপ্রিল মাসে মুক্তি দেয়ার পরিকল্পনা করা হয়। বাংলাদেশে করোনা ভাইরাসের মহামারির কারণে মুক্তি বিলম্বিত হয়।   তথ্যসূত্র   বিষয়শ্রেণী:আসন্ন বাংলা ভাষার চলচ্চিত্র বিষয়শ্রেণী:শহীদুল জহিরের সৃষ্টিকর্মের অভিযোজন বিষয়শ্রেণী:বাংলাদেশী ছোটগল্প অবলম্বনে চলচ্চিত্র বিষয়শ্রেণী:আসন্ন চলচ্চিত্র
thumb|right|সবিরাম উপবাস খাবার সময় নির্ধারণের জন্য একটি কৌশল।  সবিরাম উপবাস (Intermittent fasting) বলতে এমন এক রনের খাদ্যগ্রহণ ব্যবস্থাকে বোঝানো হয় যেখানে উপবাস এবং উপবাস না করার একটি চক্র বিদ্যমান থাকে। ওজন কমানোর লক্ষ্যে ক্যালরিগ্রহণ সীমাবদ্ধ করার জন্য সবিরাম উপবাস পদ্ধতি অনুসরণ করা যায়।   প্রকারভেদ  সবিরাম উপবাসের একটি প্রকার হচ্ছে এক দিন অন্তর  উপবাস (Alternate day fasting বা ADF)। এক্ষেত্রে ২৪ ঘণ্টার উপবাস করার পর ২৪ ঘণ্টা উপবাস বন্ধ থাকে। একজন ব্যক্তি ২৩ ঘণ্টা উপবাস করে দিনে একবার খাদ্যগ্রহণ করার নিয়ম অনুসরণ করতে পারেন।  কিছু ক্ষেত্রে উপবাসে স্বল্প পরিমাণে কম ক্যালরির পানীয় গ্রহণ করা অনুমোদিত, যেমন কফি বা চা। পরিবর্তিত উপবাসে (Modified fasting) উপবাসের দিনে একেবারে না খেয়ে থাকার চেয়ে কম ক্যালরির খাদ্যগ্রহণ (যেমন স্বাভাবিকের ২০ শতাংশ) করা হয়, এতে সবিরাম উপবাসের বেশিরভাগ উপকারিতাই লাভ করা যায়।  আরও সাধারণভাবে, উপবাস ও উপবাসহীন পর্যায়ের বিভিন্ন অনুপাতের উপর ভিত্তি করে বিভিন্ন প্রকারের সবিরাম উপবাস নির্ধারণ করা যায়, যেমন ৫:২ খাদ্যাভাস, যেখানে ব্যক্তি উপবাসের দিনে ৪০০-৫০০ ক্যালরি (নারী) বা ৫০০-৬০০ ক্যালরি (পুরুষ)। খাদ্যগ্রহণের দিন খাদ্যাভাস নিয়মিত হবে।   গবেষণা  ২০১৪ সালের একটি পর্যালোচনাতে বলা হয় যে, প্রাণীদের উপরে করা গবেষণায় দেখা গেছে যে উপবাসে স্বাস্থ্যের বিভিন্ন দিক, যেমন রক্তচাপ, ইনসুলিন সংবেদনশীলতা এবং প্রদাহ ইত্যাদির উন্নয়ন হয়, সেই সাথে মানসিক চাপকে ভালভাবে সামলানোর জন্য এর মাধ্যমে কোষীয় সংবেদও (cellular response) খাপ খেয়ে যায়। এগুলো নির্দেশ করে, সবিরাম উপবাসের স্বাস্থ্যের উন্নয়ন এবং ক্রনিক রোগকে কমানোর সম্ভাবনাময়তা রয়েছে। কিন্তু মানুষকে নিয়ে করা দীর্ঘমেয়াদী গবেষণায় এরকম কোন ফলাফল পাওয়া যায় নি।  এই পর্যালোচনার উপসংহারে বলা হয় যে শিশু, বয়স্ক এবং প্রয়োজনের চেয়ে কম ওজনের ব্যক্তিদের জন্য সবিরাম উপবাস নিয়ে গবেষণা করা হয় নি। এদের জন্য সবিরাম উপবাস ক্ষতিকর হতে পারে। তারা এও প্রস্তাব করেন, তারা যদি ২৪ ঘণ্টার বেশি সময় ধরে উপবাস করতে চান, তাহলে তার কোন চিকিৎসকের তত্ত্বাবধানে থাকা উচিৎ, কারণ এতে পরিপাকতন্ত্র (gastrointestinal system) ও দৈনন্দিন ছন্দে (circadian rhythm) পরিবর্তন আসতে পারে।  এই পর্যালোচনাতে এও উপসংহার টানা হয় যে, অতিস্থূলতা ছাড়া অন্য কোন সমস্যা যেমন বুড়িয়ে যাওয়া বা অন্যান্য দীর্ঘমেয়াদী রোগাক্রান্ত অবস্থার ক্ষেত্রে স্বাস্থ্যের উপর উপবাসের তেমন কোন ইতবাচক প্রভাব নেই, যদি না এর সাথে ক্যালরিগ্রহণের মোটামুটি সীমিতকরণ এবং উদ্ভিদ-ভিত্তিক খাদ্যাভাস (যেমন ভূমধ্যসাগরীয় খাদ্যাভাস) অনুসরণ করা হয়।  ২০১৪ সালে প্রকাশিত একটি বৈজ্ঞানিক গবেষণার পর্যালোচনা অনুসারে সবিরাম উপবাসের ফলে ওজন কমতে পারে, কিন্তু দৈনিক ক্যালরিগ্রহণ সীমিতকরণের মাধ্যমে সবিরাম উপবাসের চাইতেও আরও বেশি ওজন কমতে পারে।   আরও দেখুন   ক্যালরিগ্রহণ সীমিতকরণ   তথ্যসূত্র  বিষয়শ্রেণী:স্বাস্থ্য বিষয়শ্রেণী:খাদ্যাভ্যাস বিষয়শ্রেণী:উপবাস
থাম্ব|২০১৪ সালে বির্গিট সারা মাজুর (জন্ম ৮ মে ১৯৬৬), একজন সুয়েডীয় পদার্থবিদ, তড়িৎ প্রকৌশলী এবং ব্যবসায়িক নির্বাহী।  সারা মাজুর স্টকহোমে বেড়ে ওঠেন এবং রয়্যাল ইনস্টিটিউট অফ টেকনোলজিতে যোগ দেন, ১৯৮৯ এবং ১৯৯৪ সালে প্লাজমা পদার্থবিদ্যা বিষয়ে ডিগ্রি নিয়ে স্নাতক হন। তিনি ১৯৯৫ সাল থেকে এরিকসনে কাজ করেছেন। তিনি নভেম্বর ২০১২ সালে ভাইস প্রেসিডেন্ট এবং গবেষণা প্রধান হনNew Head of Ericsson Research appointed. Ericsson press release, 25 Oct 2012Sara Mazur Named Most Powerful Woman in Digital. Ericsson press release citing magazine Veckans Affärer Mar 8, 2016  মজুর ২০০৭ সালে রয়্যাল সুইডিশ একাডেমি অফ ইঞ্জিনিয়ারিং সায়েন্সের সদস্য হিসাবে নির্বাচিত হন। ২০১৫ সালে তিনি লুলিয়া ইউনিভার্সিটি অফ টেকনোলজিতে সম্মানসূচক ডক্টরেট পান।Luleå University of Technology. Årets hedersdoktorer utsedda . 6 July 2015  ২০২০ সাল থেকে, সারা মাজুর সুইডেনের বৃহত্তম গবেষণা প্রোগ্রাম, ওয়ালেনবার্গ এআই, স্বায়ত্তশাসিত সিস্টেম এবং সফটওয়্যার প্রোগ্রামের চেয়ারম্যান।   তথ্যসূত্র    বহিঃসংযোগ    2014:4 , পৃষ্ঠা 8-12।    বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পদার্থবিজ্ঞানী বিষয়শ্রেণী:এরিকসনের ব্যক্তি বিষয়শ্রেণী:সুয়েডীয় তড়িৎ প্রকৌশলী
অ্যান্টনি মারিয়া আলকোভার ই সুরেডা, বা (কাতালানে) মসেঁ আলকোভার হিসেবেও পরিচিত (), সান্তা সির্গা, মানাকোর, ২রা ফেব্রুয়ারি ১৮৬২ – পালমা, মাজোর্কা, ৮ই জানুয়ারি ১৯৩২) একজন আধুনিক মাজোর্কা লেখক। তিনি বিভিন্ন বিষয়ের উপর লেখালেখি করেছেন যার মধ্যে ক্যাথলিক গির্জা, ফোকলোর এবং ভাষাবিদ্যা উল্লেখযোগ্য। তিনি কাতালান ভাষা ও উপভাষার উপর আগ্রহ জাগিয়ে তুলতে অবদান রেখেছেন। তার কাজের মধ্যে কাতালান-ভ্যালেন্সীয়-ব্যালেরিক অভিধান অন্যতম।   আত্মজীবনী  থাম্ব|বাম|180px|মানাকোর, মাজোর্কার একটি ভাস্কর্য আলকোভার সান্তা সির্গা নামক মানাকোর এবং পোর্ট ক্রিস্টোর মাঝে এক ছোট এলাকায় জন্মগ্রহণ করেন। তিনি শ্রমজীবীর সন্তান ছিলেন। ল্যাটিন এবং ক্ল্যাসিকে পড়াশোনার পর তিনি ১৫ বছর বয়সে পাল্‌মা দ্য মাল্লোর্কায় যান যেখানে তিনি সেমিনারির উপর তার পড়াশোনা চালিয়ে যান। তিনি অতি দ্রুত একজন একগুঁয়ে বিতর্কী হিসেবে পরিচিত হন।  যদিও তার প্রথম সাহিত্য ছিল স্প্যানিশে, তিনি আবারো ১৮৭৯ সালে কাতালানে ফিরে আসেন। ঐদিন থেকে তিনি প্রাচীন গল্প (ফেবল) এবং মাজোর্কার ফোকলোর সংগ্রহ করতে থাকেন। ১৮৮০ সালের দিকে বিভিন্ন জার্নালে এগুলো তিনি সিউডোনিম জোর্ডি দ্য'এস রাকোর মাধ্যমে প্রকাশ করতে লাগলেন। তার এই সংগ্রহে প্রায় ৪৩০ ফোক-গল্প ছিল যা ইংরেজি সহ বিভিন্ন ভাষায় অনুবাদ করা হয়।  ১৮৮৬ সালে তিনি নিজেকে পুনরায় বিন্যস্ত করেন এবং মানাকোরের প্যারিশ ঋত্বিক হন। ১৮৮৮ সালে তিনি পাল্‌মার যাজকীয় ইতিহাসের অধ্যাপক হন। ১৮৯৮ সালে মাজোর্কার নতুন যাজক, পিয়েরে জোয়ান ক্যাম্পিন্স আই বার্সেলো তাকে মাজোর্কার ডায়োসেজের ভিকার জেনারেল হিসেবে নিয়োগ দেয়া হয়।  তিনি ১৯১৬ সাল পর্যন্ত ঐ পদে নিয়োজিত ছিলেন  ১৯০৫ সালে তিনি মাজোর্কার ক্যাথেড্রালের ধর্মশাস্ত্রের ম্যাজিস্টাল পদও লাভ করেন।  ১৯০৬ সালে তিনি তার নতুনতে এবং তার সভাপতিত্বের মাধ্যমে সর্বপ্রথম কংগ্রেস ইন্টারন্যাশনাল দ্য লা লিয়েঙ্গা কাতালানা (কাতালান ভাষার আন্তর্জাতিক কংগ্রেস) আয়োজন করেন। তাকে ইন্সটিটিউট দ্য'এস্তুদিস কাতালানস এর দর্শন বিভাগের বিভাগীয় অধ্যাপক করা হয়। তবে তিনি শীঘ্রই এই পদ থেকে পদত্যাগ করেন কারণ অন্যান্য অধ্যাপকদের সাথে ঝামেলার কারণে।  তার বিখ্যাত রচনা হল Català-Valencià-Balear অভিধান। তবে এর শেষ তিনি দেখে যেতে পারেননি।  এট৯ তার সাহায্যকারী ফ্রান্সিস দ্য বোর্জা আই মল কর্তৃক শেষ হয়।  তার অন্যান্য কাজের মধ্যে, তিনি বার্সেলোনার অ্যাকাডেমিয়া দ্য বোনস লিয়েট্রস দ্য বার্সেলোনার সংবাদদাতা ছিলেন।   কাজ  তার সাহিত্যিক কাজ মূলত ভাষাবিদ্যাগত গবেষণা, ইতিহাস, বিখ্যাত গল্প এবং ফোকলোর সংগ্রহ, বিভিন্ন আত্মজীবনী, ভ্রমণকাহিনী এবং একটি উপন্যাস।   তথ্যসূত্র    বহিঃসংযোগ   UIB  Institució Alcover  বিষয়শ্রেণী:১৮৬২-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:মানাকোরের ব্যক্তি বিষয়শ্রেণী:কাতালান ভাষার লেখক বিষয়শ্রেণী:কাতালোনিয়ার ভাষাবিদ বিষয়শ্রেণী:স্প্যানিশ পুরুষ লেখক বিষয়শ্রেণী:কাতালান অভিধান লেখক বিষয়শ্রেণী:২০শ শতাব্দীর অভিধান লেখক
কারক্রিং-এর ভালভ বা বৃত্তাকার ভাঁজ বা প্লিসিয়া সার্কুলারিস হল মানব ক্ষুদ্রান্ত্রের লুমেনে অবস্থিত কিছু ভাঁজ ও খাঁজ।  কাজ এই বৃত্তাকার ভাঁজগুলি ক্ষুদ্রান্ত্রের মধ্যে দিয়ে প্রবাহিত প্রায় তরল খাদ্যকে বাধা দেয় ও শোষণের পরিমাণ বৃদ্ধি করে। এতে ভিলাইর পরিমাণ বেশি থাকে, যার সাহায্যে পাচিত খাদ্যের শোষণ দ্রুততর হয়।  তথ্যসূত্র  বহিঃসংযোগ   - "Intestines and Pancreas: The Jejunum and the Ileum"  বিষয়শ্রেণী:পরিপাকতন্ত্র বিষয়শ্রেণী:মানবদেহ বিষয়শ্রেণী:শারীরস্থান
চার্চগেট মুম্বাই উপনগরীয় রেলের সর্বদক্ষিণ থেকে প্রথম ও উত্তর থেকে অন্তিম স্টেশন। এই স্টেশনটি মুম্বাইয়ের উপনগর এলাকা চার্চগেটে অবস্থিত।   ইতিহাস   প্রাথমিককাল thumb|left|চার্চগেট স্টেশন ১৯৩০ সালে।  চার্চগেট নামটি স্টেশনের ঠিক পর্শের রোড চার্চ গেট স্ট্রিটের নামানুসারে রখা হয়েছে। এই স্টেশনটি পশ্চিম রেল তথা মুম্বাই উপনগরীয় রেলের প্রথম স্টেশন।Page 12Page 6  ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেলপথ শুরু করা হয়। thumb|left|১৯১০ সালে চার্চগেট স্টেশন   বর্তমানকাল  thumb|left thumbnail|left|২০১৫ সালের ২৮ জুন তারিখের দুর্ঘটনায় ক্ষতিগ্রস্ত বাম্পার পোস্ট। বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত।  thumb|স্টশনের নামাঙ্কিত বোর্ড মুম্বাইতে স্থানীয় ট্রেনের বগি সংখ্যা ১২ থেকে বাড়িয়ে ১৫ করার জন্য স্টেশনের প্লাটফর্মগুলির দৈর্ঘ্য বৃদ্ধি করা হয়েছে ২০১০ সালে।  ২৮ জুন ২০১৫ সালে চয়র্চগেট স্টেশনে একটি ট্রেন প্লাটফর্মের শেষে এসে ধাক্কা দেই; এই দুর্ঘটনায় ৫ জন যাত্রি জখম হন।http://indianexpress.com/article/cities/mumbai/mumbai-local-train-crashes-into-platform-at-churchgate-five-injured/   তথ্যসূত্র   বিষয়শ্রেণী:মুম্বই বিষয়শ্রেণী:পশ্চিম রেলের স্টেশন বিষয়শ্রেণী:মুম্বই উপনগরীয় রেলের স্টেশন বিষয়শ্রেণী:ভারতীয় রেলের স্টেশন বিষয়শ্রেণী:১৮৫৫-এ ভারতে প্রতিষ্ঠিত